Document ID: /roh_data/filtered/fineweb-2-filterrobots_roh.jsonl.gz/11534

En la MySports League ha l'EHC Arosa pers il gieu ordaifer cunter Wiki-Münsingen cun 5:6 suenter sajettar penaltis. Suenter dus terzs era Arosa cun 2:3 en retard, ha dentant en il terz terz pudì egualisar al 5:5. Cunquai ch'i ha dà nagins gols en la prolungaziun han ils penaltis stuì decider. Pir il 16avel penalti ha purtà la decisiun, a disfavur d'Arosa.
Er Cuira cun penaltis
Medem sco Arosa ha er l'EHC Cuira pers cunter l'EHC Thun cun 5:4 suenter sajettar penaltis. La partida è stada eguala ed equilibrada uschia ch'i steva suenter 60 minutas 4:4. Cunquai ch'i ha er dà nagins gols en la prolungaziun ha er Cuira stuì en la decisiun da penaltis, cun la nauscha fin per il club grischun.
RR novitads 21:00